Alt for Norge

Alt for Norge var det valspråket kong Haakon VII tok då han vart innsett som konge i 1905. Sidan har både sonen kong Olav Vjf. statsråd 21. september 1957 og sonesonen kong Harald Vjf. statsråd midnatt 17. januar 1991 teke det same valspråket. Det vart også nytta norske motstandsfolk imellom under andre verdskrigen.

Kong Haakon
Mottoet vart kunngjort av prins Carl 18. november 1905 i talen han heldt som svar til den norske delegasjonen som var sendt ut for å tilby han å verta konge av Norge. Prins Carl avslutta talen med: «Mit liv vil jeg hellige Norges vel, og det er min hustrus og mit inderlige ønske, at det folk, der har valgt os, vil enigt samarbeide og stræbe frem imod dette store maal, og med fuld fortrøstning kan jeg da som mit valgsprog tage: Alt for Norge.»«Alt for Norge - Kongens "Ja" (tale)», Kongehuset. Lest 24. januar 2015.

Bruk
Galleriet viser nokre døme på bruk av valspråket «Alt for Norge». I tillegg har fleire norske myntar vore dekorerte med valspråket i lag med kongelege portrett og monogram.

Annan bruk (utval)
 1912: Alt for Norge, norsk stumfilm frå 1912
 Marsjen Alt for Norge, marsj komponert av Allan Johansson (1900–1982)
 1942: Alt for Norge, norsk motstandsavis under krigen utgitt av NKP i Bergen
 1944–1945:  Alt for Norge, norsk motstandsavis utgitt av NKP sentralt
 1994: Songen Alt for Norge, fotballsong
 2002: O.J. – alt for Norge, norsk humorserie
 2005: Alt for Norge, norsk dokumentarserie på TV 2
 2010: Alt for Norge, norsk realityserie på TV Norge

Det er også gitt ut fleire bøker med Alt for Norge som tittel, mellom anna Yngve Woxholth si krigsberetningsbok Alt for Norge frå 1965Yngve Woxholth: Alt for Norge (1965), Pål Espolin Johnsons Alt for Norge : historien om et utvær frå 1975Pål Espolin Johnson: Alt for Norge : historien om et utvær (1975) og Frode Øverli si teikneseriebok Pondus Alt for Norge frå 1998.Frode Øverli: Pondus Alt for Norge (1998)

Kjelder

Delar av denne artikkelen bygger på «Alt for Norge» frå ,  den 28. april 2024.  

Kategori:Motto
Kategori:Det norske kongehuset
Kategori:Haakon VII av Noreg